Viborger Samler, 1840-12-17
Orienten. Engelske Blade meddele fra Alexandrier Efterretninger, der gaae indtil den 26de Novbr., og meget omstændelig berette Commodore Napiers Underhandlinger med Paschaen. Allerede den 20de Novbr. havde Capt. Waldegrave, der commanderede de for Alexandriens Havn stationerede engelske Krigskibe, tilmeldt den hollandske Consul, at han, efter Adm. Stopfords Befaling, ophævede den mercantilske Blokade af Alexandrien. Dagen efter ankom Commodore Rapier med en Deel af den britiske Flaade fra den syriske Kyst for Alexandrien, og afsendte strax Capt. Maunsell og Lieut. Scott til Staden, for atter at indlede Underhandlinger med Mehemed Ali. Uden Vanskelighed erholdt Capitainen Audients hos Paschaen, der strax stillede en Egnipage til hans Disposition, og henviste ham til Ministeren Boghos Bei, med hvem Capitainen i Forening med den engelske Consul Larking havde en lang Conference. Commodorens Skrivelse var affattet i en meget venskabelig Tone, og indeholdt den officielle Anmeldelse, at de allierede Magter havde formaaet Sultanen til at tage Afsættelsesdecretet tilbage og til atter at indrømme Mehemed Paschaliket Ægypten, saafrem han strax og for stedse vilde opgive enhver Fordring paa Syrien, Candia, de hellige Stæder m. m., samt uden videre Blodsudgydelse udlevere den tyrkiske Flaade; des uden havde Commodoren i sin Skrivelse udviklet, hvor haabløs enhver yderligere Modstand fra Paschaens Side vilde være. Den 23de meddeelte Paschaen sit Svar, efterat han først havde raadført sig med Grev Walewski om Commodorens Brev. J Svaret viste sig den franske Jndflydelse; dog erklærede Mehemed sig villig til at udlevere Flaaden og underkaste sig, saasnart der fra Constantinopel ankom officiel Bekræftelse, om den ham ved Commodoren tilsikkrede arvelige Besiddelse af Ægypten; men forinden kunde han ikke gjøre noget Skridt i dette Anliggende. Da Napier, ansaae dette Svar for undvigende, forlangte han en personlig Sammenkomst med Paschaen. Mødet bestemtes til den 25de Novbr., men udsattes senere – som det synes efter Grev Walewskis Raad til den 27de. Desuagtet seilede den 25de Novbr. Commodoren med Dampfregatten "Medeal ind i Havnen og gik i Land. Samme Dag høitideligholdtes Bairamsfesten, hvilken Høitid ogsaa havde tjent som Paaskud for Conferencens Udsættelse. Til samme Tid fortfattes Correspondenten imellem Commodoren og Boghos Bei. Napier tilskrev den 24de Novbr. Beien et meget energisk Brev, hvori han deels forlangte den uopholdelige Udlevering af den tyrkiske Flaade, deels i en meget allvorlig Tone bebreidede Paschaen, at han (Paschaen, endskjøndt han allerede havde indladt sig i Underhandlinger, havde afsendt flere Tropper til Syrien; tillige udbad Napier sig, at de drusiske Høvdinger, der havde befundet sig som Fanger i Alexandrien, og i Syrien skulde udvexles imod ægyptiske Officierer, maatte bringe tilsøes til denne Provinds. Boghos Bei gav atter et undvigende Svar, han yttrede, at han hverken kunde erkjende Commodoren for Sultanens Afsendte eller for de 4 Magters Repræsentant, men at Flaaden skulde gives tilbage, saasnart der meldte sig en af Sultanen accrediteret Agent; at Druserne allerede tillands vare afreiste til Syrien, og at Troppernes Afsendelse kun skulde tiene til at aabne Communicationen med Jbrahim; thi naar Communicationen var afskaaren, kunde befalingen om at tiltræde Tilbagetoget ikke vorde tilstillet Jbrahim. Commodoren tilskrev atter Boghos Bei, og erklærede, at man ikke behøvede, landveis at oversende Jbrahim Befaling om at trække sig tilbage, at han selv (Napier gjerne vilde være Overbringer af hiin Befaling til Jbrahim, ja at han endog var villig til paa britiske Skibe at overføre Jbrahim og hans Tropper til Ægypten, Om Paschaen stricte har indladt sig paa disse Betingelser, er ei blevet bekjendt; kun er det vist, at Napier er fuldkommen stillet tilfreds; thi han havde den 26de om Morgenen en Conference med Mehemed Ali, og afsendte umiddelbart derefter sine Depescher med et Dampskib til England. Man tør antage, at Overeenskomsten om Hovedpuncterne: Syriens Rømning og Flaadens Udlevering er definitivt afsluttet, og at kun Bipuncternes Udjævning forbeholdes en med fornødent Creditiv forsynet tyrkisk Gesandt. Den under Napiers Commando for Alexandrien stationerede Afdeling af den engelske Flaade bestaaer af 6 Linieskibe, 1 Fregat og 1 Dampskib. Frankerig. Fra sit Fængsel i Slottet Ham har Gen. Montholon i en Skrivelse bedet Marschal Soult om Tilladelse til at ledsage Keiser Napoleons jordiske Levninger til deres sidste Hvilested. "Tillad mig, saaledes ender Generalen sin Skrivelse, tillad mig at opfylde denne fromme og barnlige Pligt, og - det tilsværger jeg Dem, Hr. Marschal! – den samme Æres og Troskabsfølelse, der førte mig til St. Helena, der fængslede mig til den Plet, saalænge som Keiseren levede, og der bragte mig til Boulognes Strand, vil føre mig tilbage til Hams Mure, saasnart jeg har forladt Sørgetoget. Dix, Politicommissair for Slottet Ham, er, efter Jndenrigsministerens Befaling, ankommen til Paris, for, som man siger, at raadslaae og Forsigtighedsregler, der i Anledning af Napoleons Askes Translation turde være nødvendige med Hensyn til den paa Slottet arresterede Prinds Louis Napoleon.